Les invitaciones, peroficial too, facíales mio pá con un programa d'ordenador que nun conozo dende'l trabayu y más alantre entamamos a faceles con Microsoft Publisher. Yeren una fueya A4 doblada en cuatro, mui llograes.  Tampoco faltaba la piñata, un vezu que nun debería dexase nunca y que pienso retomar pa los mios fíos. Preparábemosla ente toos, cortando  papelinos de colores y de periódicu, axuntando los furaquinos de los furadores de papel y metiendo serpentines y, lo más importante, llambiotaes de tou tipu. Tamién había globos, música y xuegos.